A kurzus kódja: FL-350.01	
A kurzus megnevezése: Platón: A szofista	
A kurzus előadója: Bene László adj.	
A kurzus helye és ideje: I/211, csütörtök 9.00-10.30	

A kurzus előfeltétele(i):	
A jegyszerzés módja(i): zárthelyi dolgozat	
Követelmények: az órán való rendszeres részvétel	

A kurzus leírása, tematikája:

A szemináriumon a dialógust elsősorban érveléstechnikai szempontból fogjuk vizsgálni. A dialógus középrészében Platón egy olyan metafizika alapelveit kíséreli meg lefektetni, amely biztosítja a megismerés és az értelmes diskurzus lehetőségét. Az érvelés első fele aporiákból áll. A kifejtendő elmélet premisszáit veszélyeztető radikális metafizikai teóriákról (például Parmenidész monizmusáról) azt kell belátnunk, hogy öncáfolók. Ha a világ olyan volna, amilyennek ezek a teóriák mondják, maguk ezek elméletek nem volnának megfogalmazhatók, hiszen premisszáikból a tudás és a filozófiai állítások lehetetlensége következik. A végső metafizikai alapelvek megalapozásának e stratégiája az eleai indirekt bizonyítás és a szókratészi cáfolat elemeit ötvözi. A vizsgálódás második, konstruktív szakasza egy másik módszeren alapul: a nyelvi elemzés (mondatok elemzése) eljárásán. 

	

A kurzushoz tartozó kötelező irodalom:

Platón: A szofista, fprd. Kövendi Dénes, in: Platón Összes Művei II., Európa 1984 (a dialógus revideált, jegyzetekkel ellátott fordításának kézirata hozzáférhető lesz a szeminárium résztvevői számára)

	

A kurzushoz tartozó ajánlott irodalom:

M. M. McCabe: Plato and His Predecessors, Cambridge University Press, Cambridge, 2000.

A. Silverman: Plato’s Dialectic of Essence, Princeton University Press, Princeton MA, 2002.